Úrad vlády SR						  Na rokovanie vlády SR
Sekcia hospodárskej politiky					  dňa 14.8.2002
									  k číslu: 5600/2002,
                                                                                                              5632/2002
									  k bodu: 2 a 3

S t a n o v i s k o 

k  Návrhom na vydanie rozhodnutia o  privatizácii priamym predajom akcií obchodnej spoločnosti
-   Slovenská autobusová doprava Trenčín, akciová spoločnosť so sídlom               v Trečíne,
-   Slovenská autobusová doprava Zvolen, akciová spoločnosť so sídlom            vo Zvolene  

I.
Materiály predkladá ministerka pre správu a privatizáciu národného majetku na základe zákona č. 92/1991 Zb. o prevode majetku štátu na iné osoby v znení neskorších predpisov.

V materiáloch sú predložené návrhy na privatizáciu dvoch obchodných akciových spoločností Slovenskej autobusovej dopravy (ďalej SAD) na základe dohodnutej výšky kapitálového vstupu (ceny) za nadobudnutie 49 % akcií do vlastníctva kupujúcich a priameho predaja ďalších 17 % akcií (podľa v  koncepcii deklarovanej možnosti realizácie predkupného práva) nadobúdateľom 49 % akcií  týchto obchodných spoločností SAD. Materiály sú opätovne, s pôvodným obsahom, predložené na rokovanie vlády 

II.
Materiály nie sú predmetom štandardného medzirezortného pripomienkového konania.

III.
Podľa výsledku výberového konania sa navrhuje, aby nadobúdateľom akcií  obchodnej spoločnosti SAD Trenčín bola spoločnosť VIA-UNI, spol. s r.o., so sídlom v  Trenčíne  a obchodnej spoločnosti SAD Zvolen  spoločnosť  Bystrická dopravná spoločnosť, a.s., so sídlom v Banskej Bystrici.      

Návrhy neboli predložené na posúdenie Porade ekonomických ministrov vlády SR.

Z procesného a formálneho hľadiska Sekcia hospodárskej politiky Úradu vlády SR nemá pripomienky.

Odporúčame, aby vláda prijala navrhované uznesenia.

Bratislava 9. 8. 2002